3.

Cuirtear an méid seo a leanas in ionad théacs phointe 16e (Treoir 2007/64/CE ó Pharlaimint na hEorpa agus ón gComhairle): ‘32015 L 2366: Treoir (AE) 2015/2366 ó Pharlaimint na hEorpa agus ón gComhairle an 25 Samhain 2015 maidir le seirbhísí íocaíochta sa mhargadh inmheánach, lena leasaítear Treoracha 2002/65/CE, 2009/110/CE agus 2013/36/AE agus Rialachán (AE) Uimh. 1093/2010, agus lena n-aisghairtear Treoir 2007/64/CE (IO L 337, 23.12.2015, lch. 35). Chun críocha an Chomhaontaithe seo, tá forálacha na Treorach oiriúnaithe mar a leanas: (a) D’ainneoin fhorálacha Phrótacal 1 a ghabhann leis an gComhaontú, agus mura bhforáiltear a mhalairt sa Chomhaontú seo, maidir leis na téarmaí ‘Ballstát/Ballstáit’ agus ‘údaráis inniúla’, tuigfear go bhfuil Stáit CSTE agus a n-údaráis inniúla ar áireamh iontu faoi seach, sa bhreis ar bhrí na dtéarmaí sin sa Treoir. (b) Tagairtí do ghníomhartha eile sa Treoir, beidh feidhm acu a mhéid a ionchorpraítear na gníomhartha sin sa Chomhaontú seo, agus san fhoirm a ionchorpraítear iad. (c) Léifear Airteagal 4(36) mar a leanas: ‘ciallaíonn ‘micrifhiontar’ fiontar ar eintiteas é atá i mbun gníomhaíocht eacnamaíoch, gan beann ar a stádas dlíthiúil, tráth a thugtar an conradh seirbhísí íocaíochta i gcrích. Áirítear air sin, go háirithe, daoine féinfhostaithe agus gnólachtaí teaghlaigh atá i mbun gníomhaíochtaí ceardaíochta nó gníomhaíochtaí eile, agus comhpháirtíochtaí nó comhlachais a bhíonn i mbun gníomhaíocht eacnamaíoch go tráthrialta. Is fiontair ina bhfuil níos lú ná 250 duine fostaithe agus ag a bhfuil láimhdeachas bliantúil nach mó ná EUR 50 milliún, agus/nó nach mó ná EUR 43 mhilliún iomlán a gclár comhardaithe bliantúil atá i gceist i gcatagóir na micrifhiontar, na bhfiontar beag agus meánmhéide (FBManna). Laistigh den chatagóir FBM, sainmhínítear micrifhiontar mar fhiontar ina bhfuil níos lú ná 10 nduine fostaithe agus nach mó ná EUR 2 mhilliún a láimhdeachas bliantúil agus/nó iomlán a gclár comhardaithe bliantúil.’ (d) In Airteagal 26(1), cuirfear na focail ‘bainc cheannais Stáit CSTE agus Údarás Faireacháin CSTE’ isteach i ndiaidh an fhocail ‘ÚBE’. (e) In Airteagal 27: (i) i mír 1, cuirfear na focail ‘cúnamh a iarraidh ar ÚBE nó ar Údarás Faireacháin CSTE, de réir mar a bheidh’ in ionad na bhfocal ‘cúnamh a iarraidh air’; (ii) sa chéad abairt de mhír 2, cuirfear na focail ‘nó Údarás Faireacháin CSTE, de réir mar a bheidh,’ isteach i ndiaidh an fhocail ‘ÚBE’. (f) In Airteagal 30(3), cuirfear na focail ‘nó Údarás Faireacháin CSTE, de réir mar a bheidh,’ isteach i ndiaidh an fhocail ‘ÚBE’. (g) In Airteagal 96(2), cuirfear na focail ‘agus bainc cheannais náisiúnta Stáit CSTE’ isteach i ndiaidh na bhfocal ‘comhaltaí an Chórais Eorpaigh Banc Ceannais’. (h) In Airteagal 109, a mhéid a bhaineann le Stáit CSTE: (i) i míreanna 1 agus 3, ‘dáta theacht i bhfeidhm Chinneadh Uimh. 165/2019 ó Chomhchoiste LEE an 14 Meitheamh 2019’ a léifear in ionad na bhfocal ‘an 13 Eanáir 2018’; (ii) i mír 1, ‘laistigh de 6 mhí tar éis dháta theacht i bhfeidhm Chinneadh Uimh. 165/2019 ó Chomhchoiste LEE an 14 Meitheamh 2019’ a léifear in ionad na bhfocal ‘faoin 13 Iúil 2018’; (iii) i mír 3, ‘go dtí bliain amháin tar éis dháta theacht i bhfeidhm Chinneadh Uimh. 165/2019 ó Chomhchoiste LEE an 14 Meitheamh 2019’ a léifear in ionad na bhfocal ‘go dtí an 13 Eanáir 2019’; (iv) i mír 3, ‘laistigh de bhliain amháin tar éis dháta theacht i bhfeidhm Chinneadh Uimh. 165/2019 ó Chomhchoiste LEE an 14 Meitheamh 2019’ a léifear in ionad na bhfocal ‘faoin 13 Eanáir 2019’; (v) i mír 5, ‘laistigh de 2 bhliain tar éis dháta theacht i bhfeidhm Chinneadh Uimh. 165/2019 ó Chomhchoiste LEE an 14 Meitheamh 2019’ a léifear in ionad na bhfocal ‘faoin 13 Eanáir 2020’.’